als_Latn dik_Latn sag_Latn
Kur Xhejms Xhojsi nuk botonte dot “Uliksin”
Dy letra të shkruara me dorë nga Xhejms Xhojsi, në të cilat shkrimtari i njohur irlandez ankohej për vështirësitë që po haste për të gjetur botues për atë që do të bëhej kryevepra e tij, “Uliksi”, janë shitur në Amerikë për gati dhjetëfishin e çmimit fillestar.
E shkruar më 1 nëntor 1918, në letrën e parë Xhojsi falënderon dikë që besohet të ketë qenë admirues i krijimtarisë së tij.
“Faleminderit për fjalët e mira për librin tim, “Uliksin”! Nëntë pjesë janë shtypur në “Little Review”, por fatkeqësisht nuk po gjej dot një botues”,- shkruan Xhojsi, cili shton gjithashtu se shkak është bërë edhe një sëmundje e syve që kishte prekur atë vit.
Kjo letër dhe një tjetër e shkruar më 1 qershor 1919 u blenë nga një koleksionist për rreth 25 mijë dollarë.
Letrat janë shkruar gjatë një periudhe interesante në jetën krijuese te Xhojsit, i cili po mundohej ta përfundonte “Uliksin” ndërsa përballej edhe me problemet e rënda me sytë.
Ashtu si shumë shkrimtarë të tjerë britanikë, Xhojsi e pati më të lehtë ta botonte veprën e tij në Francë, ku gjërat e konsideruara të turpshme në Britani ose anashkaloheshin ose nuk kuptoheshin fare./Botimeshqip
als_Latn als_Latn als_Latn als_Latn als_Latn als_Latn als_Latn